Ρυθμιστική Αρχή Αποβλήτων, Ενέργειας και Υδάτων

Η  Ρυθμιστική Αρχή Αποβλήτων, Ενέργειας και Υδάτων  (ΡΑΑΕΥ) (πρώην Ρυθμιστική Αρχή Ενέργειας)  είναι ανεξάρτητη διοικητική αρχή στην Ελλάδα. Συστάθηκε αρχικά με τον νόμο 2773 του 1999 για να εφαρμόσει τις διατάξεις της ευρωπαϊκής Οδηγίας 96/92/ΕΚ για την απελευθέρωση της αγοράς ηλεκτρικής ενέργειας. Με τον νόμο 3851 του 2010 επήλθαν ριζικές αλλαγές στη λειτουργία της αρχής και στον τρόπο αδειοδότησης λειτουργίας σταθμών ΑΠΕ. 

Το 2023 με τον νόμο 5037 μετονομάστηκε σε Ρυθμιστική Αρχή Αποβλήτων, Ενέργειας και Υδάτων με συνέπεια τη διεύρυνση του αντικειμένου της με αρμοδιότητες επί των υδάτων και της διαχείρισης αστικών αποβλήτων. Η απόφαση προκάλεσε αντιδράσεις καθώς θεωρήθηκε ως βήμα προς την ιδιωτικοποίηση των ΔΕΥΑ και των ΕΥΔΑΠ/ΕΥΑΘ αλλά και απελευθέρωση της αγοράς. Ωστόσο, η κυβέρνηση διέψευσε κάτι τέτοιο.

Η ΡΑΑΕΥ είναι μέλος του Συμβουλίου Ευρωπαϊκών Ρυθμιστικών Αρχών Ενέργειας.

Δείτε επίσης 
 Ενέργεια στην Ελλάδα

Εξωτερικοί σύνδεσμοι

Παραπομπές 

Ενέργεια στην Ελλάδα